\Bএই সময়: \Bশহরতলির যাত্রীদের প্রয়োজনে ৫৮টি ইএমইউ ট্রেনকে ন'কোচ থেকে ১২ কোচে বদলে ফেলার সিদ্ধান্ত নিল পূর্ব রেল। এই ট্রেনগুলো প্রধানত শিয়ালদহ ডিভিশনের বিভিন্ন শাখায় শিয়ালদহ-রানাঘাট, রানাঘাট-কৃষ্ণনগর, রানাঘাট-গেদে, বনগাঁ -রানাঘাট, বনগাঁ-রানাঘাট-শান্তিপুর, রানাঘাট-নৈহাটি, শিয়ালদহ-বনগাঁ, বারাসত-হাসনাবাদ, বারাসত-বনগাঁ, শিয়ালদহ-ডানকুনি জংশনের মধ্যে চলাচল করবে। চক্ররেলের বিভিন্ন স্টেশন এবং শিয়ালদহ দক্ষিণ শাখাতেও ১২ কোচের ট্রেন চলবে। সোনারপুর জংশন-চম্পাহাটি এবং ঘুটিয়ারি শরিফ-সোনারপুর জংশনের মধ্যেও দু'টি প্যাসেঞ্জার স্পেশ্যাল ট্রেন চালানোর পরিকল্পনা করেছে পূর্বরেল।